બીજી એક વાત – આપણા વડીલો સતપંથની આ પોલ સમજી ગયા હતા અને તેથી તેઓએ તેનો સદંતર ત્યાગ કરી અને પોતાની અલગ સમાજની સ્થાપના કરી. આપણા વડીલો ઉપરાંત કેટલાય સાહિત્યકારો, લેખકો, સંશોધકો વગેરે અનેક લોકોએ આ સતપંથની સ્થાપના, તેના ઉપદેશો, તેના સાહિત્યો વગેરે નો ખુબજ ગહન અભ્યાસ કરી અને પોતાના જુદા જુદા લેખોમાં સ્પષ્ટ તારણ કાઢીને બતાવ્યું કે આ પંથ હિંદુઓને વટલાવીને ઇસ્લામ તરફ દોરી જવાના બદઈરાદાથી શરુ કરવામાં આવેલ હતો. લોહાણાઓને સતપંથ ધર્મના માર્ગે લઇ જઈને તેમને ખોજા મુસલમાન બનાવ્યા છે, તેવા સ્પષ્ટ દસ્તાવેજી પુરાવાઓ ખુદ ખોજા સમાજ દ્વારા જાહેર જનતાની સામે રાખવામાં આવેલ છે. આપના જેવા સુજ્ઞ મહાનુભાવો પણ આ બધી વાતોથી સુપેરે વાકેફ છો જ. અને તેથી નવાઈ લાગે છે કે આપશ્રી અને આપની સંસ્થા આ સત્ય હકીકત ચોખ્ખે ચોખ્ખી વાચકોની નજરમાં શા માટે નથી લાવતા? આપનો નીડર, નિષ્પક્ષ અને નિખાલસ અભિપ્રાય આપવામાં કયા કારણે અટકો છો? સમજણ નથી પડતી. અને તેથી જ કહી શકાય કે આપ પોતાના ગુણગાનમાં નીડર, નિષ્પક્ષ, નિખાલસ વગેરે શબ્દોનો ઉપયોગ કરો છો, તે માત્ર દેખાવ પૂરતા છે, પણ વાસ્તવમાં તમારા વર્તન દ્વારા તમે નીડર, નિષ્પક્ષ અને નિખાલસ નથી, એવું જણાઈ આવે છે. તમારું વર્તન તમારી વાણીના અનુરૂપ ન હોતા, શોભતું નથી.